РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број: 06-2/320-19

3. децембар 2019. године

Б е о г р а д

ЗАПИСНИК

96. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 3. ДЕЦЕМБРА 2019. ГОДИНЕ

Седница је почела у 12,05 часова.

Седници је председавала др Александра Томић, председник Одбора.

Седници су присуствовали чланови Одбора: Зоран Бојанић, Соња Влаховић, Оливера Пешић, Србислав Филиповић, Момо Чолаковић, Милан Лапчевић и Золтан Пек.

Седници су присуствовали заменици чланова: Тања Дамњановић Томашевић (заменик Верољуба Арсића), Снежна Р. Петровић (заменик Горана Ковачевића), Ђорђе Милићевић (заменик Душана Бајатовића), Снежана Б. Петровић (заменик Моме Чолаковића) и Арпад Фремонд (заменик Золтана Пека).

Седници нису присуствовали чланови Одбора: Миљан Дамјановић,Милорад Мирчић, Александар Стевановић, Горан Ћирић, Милорад Мијатовић и Војислав Вујић, нити њихови заменици.

Пре преласка на утврђивање дневног реда , председник Одбора др Александра Томић је изнела предлог за измену дневног реда и то да се предложена друга тачка раздвоји на две тачке дневног реда:“2.Утврђивање Предлога Листе кандидата за избор председника Комисије за контролу државне помоћи;” и “ 3.Утврђивање Предлога Листе кандидата за избор четири члана Савета Комисије за контролу државне помоћи.”

Предлог председника Одбора да се предложена друга тачка раздвоји на две тачке дневног реда, прихваћен је једногласно (10 гласова „за“).

На предлог председника Одбор је, једногласно (10 гласова „за“), утврдио следећи дневни ред:

Д н е в н и р е д :

1. Разговор са кандидатима за избор председника и четири члана Савета Комисије за контролу државне помоћи;
2. Утврђивање Предлога Листе кандидата за избор председника Комисије за контролу државне помоћи;
3. Утврђивање Листе кандидата за избор четири члана Савета Комисије за контролу државне помоћи.

Пре преласка на рад по утврђеном дневном реду, Одбор је већином гласова (девет гласова „за“, један члан Одбора није искористио право гласа), усвојио записник са 93. седнице Одбора, док је једногласно (са 10 гласова „за“ ) усвојио записник са 94.седнице Одбора.

**ПРВА ТАЧКА:** **Разговор са кандидатима за избор председника и четири члана Савета Комисије за контролу државне помоћи;**

Председник Одбора је подсетила чланове да је Одбор за финансије, републички буџет и контролу трошења јавних средстава је на 93. седници одржаној 18. новембра 2019. године донео Одлуку о образовању Радне групе за утврђивање испуњености услова у поступку предлагања кандидата за избор председника и четири члана Савета Комисије за контролу државне помоћи са задатком да изврши преглед пријава и пратеће документације ради провере испуњености услова наведених у јавном конкурсу и утврђивање списка кандидата који испуњавају услове да се нађу у даљем поступку избора органа Комисије.

Радна група је 20. новембра 2019. године одржала састанак на ком је извршила преглед пријава и констатовала да је на јавни конкурс пристигло 17 благовремених пријава али да две пријаве не испуњавају услове да се нађу у даљем поступку избора и о томе поднела Извештај Одбору на разматрање и одлучивање.

Одбор за финансије, републички буџет и контролу трошења јавних средстава је на 95. седници одржаној 27. новембра 2019. године, размотрио и усвојио Извештај Радне групе, чиме је констатовао да од 7 пријављених кандидата за избор председника Комисије, 6 кандидата испуњава услове за учешће у даљем поступку избора и такође је констатовао да од 17 пријављених кандидата, 15 кандидата испуњава услове за учешће у даљем поступку избора четири члана Савета Комисије за контролу државне помоћи. У међувремену од момента усвајања Извештаја Радне групе до одржавања седнице Одбора за разговор са кандидатима, један од кандидата је повукао своју пријаву за члана Савета Комисије, тако да је на разговор позвано 14 кандидата.

У складу са чланом 203. став 3. Пословника Народне скупштине, Одбор је на овој седници организовао разговор са кандидатима за избор председника и четири члана Савета Комисије за контролу државне помоћи.

У наставку седнице обављен је разговор са следећим кандидатима: Антонијевић Владимир, Благојевић Љиљана, Булајић Станко, Видаковић Марко, Дробњаковић Митар, Ђорђевић Душица , Ђурђевић Драган, Јоксимовић Марина, Ковачевић Наташа, Мишковић Вукашиновић Мирјана, Николић Ана, Обрадовић Марко, Станковић Братислав и Стојановић Бобан.

Питања кандидатима поставили су Милан Лапчевић, Момо Чолаковић, Александра Томић, Снежана Р. Петровић, Оливера Пешић, Соња Влаховић и Зоран Бојанић.

**ДРУГА ТАЧКА:** **Утврђивање Предлога Листе кандидата за избор председника Комисије за контролу државне помоћи;**

Након обављеног разговора са кандидатима за председника Савета Комисије за контролу државне помоћи, Одбор је гласао о предложеним кандидатима.

За кандидата Антонијевић Владимира, девет чланова Одбора је гласало “за”, док један члан Одбора није искористио право гласа.

За кандидата Благојевић Љиљану, девет чланова Одбора није искористило право гласа, док је један члан Одбора био уздржан.

За кандидата Видаковић Марка , десет чланова Одбора није искористило право гласа.

За кандидата Ђурђевић Драгана , десет чланова Одбора није искористило право гласа.

За кандидата Николић Ану , десет чланова Одбора није искористило право гласа.

За кандидата Стојановић Бобана , један члан Одбора је гласао “за”, док девет чланова Одбора није искористило право гласа.

На основу резултата гласања, Одбор је утврдио Предлог Листе за избор председника Комисије за контролу државне помоћи и предложио Народној скупштини да за председника Комисије изабере Антонијевић Владимира.

Представник Одбора за Предлог Листе биће др Александра Томић, председник Одбора.

**ТРЕЋА ТАЧКА:** **Утврђивање Листе кандидата за избор четири члана Савета Комисије за контролу државне помоћи.**

Након обављеног разговора са кандидатима за четири члана Савета Комисије за контролу државне помоћи, Одбор је гласао о предложеним кандидатима.

За кандидата Благојевић Љиљану, девет чланова Одбора је гласало “за”, док један члан Одбора није искористио право гласа.

За кандидата Булајић Станка, десет чланова Одбора није искористило право гласа.

За кандидата Видаковић Марка, девет чланова Одбора је гласало “за”, док један члан Одбора није искористио право гласа.

За кандидата Дробњаковић Митра, десет чланова Одбора није искористило право гласа.

За кандидата Ђорђевић Душицу, девет чланова Одбора је гласало “за”, док један члан Одбора није искористио право гласа.

За кандидата Ђурђевић Драгана, девет чланова Одбора је гласало “за”, један члан Одбора је гласао “против“.

За кандидата Јоксимовић Марину, десет чланова Одбора није искористило право гласа.

За кандидата Ковачевић Наташу , десет чланова Одбора није искористило право гласа.

За кандидата Мишковић Вукашиновић Мирјану, десет чланова Одбора није искористило право гласа.

За кандидата Николић Ану, десет чланова Одбора није искористило право гласа.

За кандидата Обрадовић Марка, један члан Одбора је гласао “за”, док девет чланова Одбора није искористило право гласа.

За кандидата Станковић Братислава, један члан Одбора је гласао “за”, док девет чланова Одбора није искористило право гласа.

За кандидата Стојановић Бобана, један члан Одбора је гласао “за”, док девет чланова Одбора није искористило право гласа.

На основу резултата гласања, Одбор је утврдио Предлог Листе за избор четири члана Савета Комисије за контролу државне помоћи и предложио Народној скупштини да за чланове Савета Комисије изабере:

1.Благојевић Љиљану;

2.Видаковић Марка;

3.Ђорђевић Душицу;

4.Ђурђевић Драгана.

Представник Одбора за Предлог Листе биће др Александра Томић, председник Одбора.

Седница је завршена у 16,30 часова.

Седница је тонски снимана.

СЕКРЕТАР ОДБОРА ПРЕДСЕДНИК

Тијана Игњатовић др Александра Томић